Dona'm les entitats que apareixen en el text següent:
Laia Masramon i Vendrell (Santpedor, Bages, 1981) és una pianista i fortepianista catalana i una de les pianistes de l'estat espanyol amb més projecció internacional. S'inicià en la música als 6 anys amb la seva àvia Montserrat Noguera. Amb 19 ja va obtenir el títol superior de piano. El seu primer concert el va fer amb 10 anys, precedint una actuació del Trio Barcelona, i als 11 anys va fer el primer recital. Fou seleccionada per Lawrence Foster per actuar com a solista amb l'Orquestra Simfònica de Barcelona i Nacional de Catalunya quan tenia tan sols 15 anys, i amb 17 va debutar al Palau de la Música Catalana. Posteriorment, ha actuat amb les orquestres més prestigioses d'Espanya i orquestres europees, tals com la Filharmònica de Praga, l'Orquestra Nacional d'Espanya, la Simfònica de Castella i Lleó, la Capriccio Barockorchester, i també en formacions de cambra com l'Orquestra de Cambra Franz Liszt. La seva formació va partir sobretot de Carles Julià i Ramon Coll. Posteriorment va traslladar-se a Madrid per fer un postgrau entre 2001 i 2006 amb Galina Egiazarova, a l'Escola Superior de Música Reina Sofia, on actualment desenvolupa la seva tasca docent. S'ha especialitzat en Fortepiano i interpretació històrica, amb instruments originals, amb un màster realitzat entre 2014 i 2016 a l'Schola Cantorum Basiliensis de Suïssa, amb Edoardo Torbianelli.
Laia Masramon i Vendrell : artista_o_autor, Santpedor : Entitat_Geopolítica, Bages : Entitat_Geopolítica, Montserrat Noguera : persona, Trio Barcelona : organització, Lawrence Foster : artista_o_autor, Orquestra Simfònica de Barcelona i Nacional de Catalunya : organització, Palau de la Música Catalana : organització, Espanya : Entitat_Geopolítica, Filharmònica de Praga : organització, Simfònica de Castella i Lleó : organització, Capriccio Barockorchester : organització, Orquestra de Cambra Franz Liszt : organització, Carles Julià : persona, Ramon Coll : artista_o_autor, Madrid : Entitat_Geopolítica, Galina Egiazarova : artista_o_autor, Escola Superior de Música Reina Sofia : educació, Schola Cantorum Basiliensis : educació, Suïssa : Entitat_Geopolítica, Edoardo Torbianelli : artista_o_autor, Orquestra Nacional d'Espanya : organització